**Prevádzkový poriadok školy**

Prevádzkový poriadok školy je vypracovaný v súlade so zákonom zák.č.355/2007 Z. z. o ochrane, podpore a rozvoji verejného zdravia a Vyhl.MZ SR č. 527/2007 Z.z. o podrobnostiach o požiadavkách na zariadenia pre deti a mládež

1. **Identifikačné údaje :**

**Názov zariadenia** : Základná škola s vyučovacím jazykom maďarským – Alapiskola Žihárec

Sídlo školy : 925 83 Žihárec č. 2

IČO: 37863720 Telefón: 031/7798 506, +421918116062

e-mail: admin@zsziharec.edu.sk, adriana.ziackova65@gmail.com

Web: www.zsigardialapiskola.sk/hu

**Zriaďovateľ**: Obec Žihárec

Adresa: Žihárec č. 599, PSČ: 925 83

IČO: 00306347 Telefón: 031/ 7798 201

E-mail: obecziharec@mail.t-com.sk

Web: www.obecziharec.sk/hu

Súčasťou školy je školský klub detí.

1. **Druh výchovného zariadenia**

Základná škola je samostatnou rozpočtovou organizáciou, ktorá hospodári v súlade so zákonom NR SR č. 303/1995 Z.z. o rozpočtových pravidlách v znení neskorších predpisov a riadi sa všeobecno - záväznými právnymi normami ako aj internými predpismi zriaďovateľa.

Základná škola je plnoorganizovanou školou s  1. - 9. ročníkmi. Je výchovno-vzdelávacie zariadenie, poskytuje základné vzdelanie pre deti vo veku 6 - 15 rokov, počas plnenia povinnej školskej dochádzky.

Zabezpečuje rozumovú výchovu v zmysle vedeckého poznania a v súlade so zásadami vlastenectva, humanity a demokracie, poskytuje mravnú, estetickú, zdravotnú, telesnú a ekologickú výchovu žiakov, umožňuje aj náboženskú výchovu. Pripravuje žiakov na ďalšie štúdium a prax. Vyučovacím jazykom školy je maďarský jazyk. Do školského zariadenia prichádzajú deti dennou pravidelnosťou.

1. **Najvyšší počet detí zodpovedajúci veľkosti vnútorných priestorov a priestorové usporiadanie učební, šatní a pod.**

Kapacita školy je 227 žiakov.

Budova ZŠ má dve podlažia, pôdorys písmena L. Budova má dva vchody na čelnej strane a jeden na zadnej strane. Do budovy sa vchádza hlavným vchodom.

Žiaci do budovy školy vchádzajú a vychádzajú vedľajším vchodom.

**Priestorové vybavenie**

Priestorové vybavenie školy a materiálno-technické vybavenie učebných priestorov máme na dobrej úrovni. V škole sa výchova a vzdelávanie uskutočňuje v triedach, odborných učebniach a ďalších priestoroch školy zriadených podľa platnej legislatívy.

a) *pre manažment školy* ( kancelárie riaditeľa a zástupcu riaditeľa školy) na medziposchodí

b) *pre pedagogických zamestnancov* školy: zborovňa  IKT zariadením a pripojením na internet na medziposchodí,

c) *pre nepedagogických zamestnancov* školy je miestnosť pre školníka a upratovačky pri hlavnom vchode,

*d) hygienické priestory:*

Na I. poschodí *pre chlapcov sú*: 3 WC misky, 2 pisoáre a 1 umývadlo – *pre dievčatá*: 3 WC misky, 2 umývadlá.

Na II. poschodí *pre chlapcov* 2 WC misky , 3 pisoáre, 2 umývadlá - *pre dievčatá sú:* 3 WC misky, 2 umývadlá.

*Na medziposchodí pre personál* slúžia 3 WC misky, 2 pisoáre, 3 umývadlá. Umývadlá pre personál sú aj v zborovni a v kanceláriách.

Areál *telocvične pre športovcov* je vybavený s 2 šatňami, ku ktorým patria 4 sprchy, 4 umývadlá, 2 WC misky. *Pre personál* slúžia 2 umývadlá a 2 WC misky. *Učiteľ telesnej výchovy* má zvlášť hygienické zariadenie so sprchou, WC miskou a umývadlom.

*e) odkladacie a úložné priestory* pre učebné pomôcky máme v kabinetoch. Od r. 2015 máme nové šatníkové skrine na chodbách pre každého žiaka zvlášť. Na podlaží sa nachádza *šatňa na prezúvanie obuvi*, od r.2015 máme nové skrinky pre každého žiaka zvlášť.

*f) informačno-komunikačné priestory:* od septembra 2016 na podlaží funguje *školská knižnica* vybavená knižničným fondom a *sklad učebníc.* *Špeciálna učebňa výpočtovej techniky* je umiestnená na II.podlaží.

*g) učebné priestory:* Škola má 14 učební, z toho 9 kmeňových, ktoré sú vybavené dataprojektorom a počítačom, niektoré učebne aj interaktívnou tabuľou. Školský nábytok je v súlade s telesnou výškou žiaka. Pri používaní tabule je dodržaný zrakový uhol.

Na I. podlaží sa nachádzajú 4 kmeňové učebne pre ISCED 1, na II. podlaží sa nachádza 5 kmeňových učební pre ISCED 2, špeciálna učebňa výpočtovej techniky, cvičná kuchyňka, ktorá funguje od septembra 2014. V podlaží funguje od r. 2015 *školská dielňa*.

Cvičná kuchynka je zriadená v samostatnej miestnosti, ktorá je vetrateľná a osvetlená oknami. Denné osvetlenie je doplnené umelým. Kuchynka je vybavená stolmi, stoličkami a kuchynskou linkou.

Školská dielňa je vetrateľná a osvetlená oknami. Denné osvetlenie je doplnené umelým. Dielňa je vybavená dielenskými skriňami kovovými a dielenskými stôlmi a lekárničkou prvej pomoci.

Pomocou ZO ZMRS sme vymenili školský nábytok v každej triede. Na jedného žiaka je viac ako 1,65 m² plochy teoretickej učebne.

*Školské kluby detí* sa nachádzajú v kmeňových učebniach na prvom podlaží.

Najväčšia miestnosť školy je *telocvičňa.*

*h) spoločné priestory:* školská budova, školský dvor.Ku škole patrí *asfaltovaná plocha* s rozmermi 936 m². Tu strávia žiaci veľkú prestávku. Čistenie asfaltovanej plochy majú na starosti upratovačky. Zametajú a podľa potreby čistia vodovým prúdom.

*Trávnatá plocha* /4680 m² / tiež slúži na oddych a na aktívny relax. Kosenie trávy v areáli školy vykonávajú zamestnanci obce podľa potreby väčšinou raz za tri týždne, príp. podľa potreby.

Na školskom dvore sa nachádza *multifunkčné ihrisko*.

**Kapacita učební a ostatných priestorov**

|  |  |  |  |  |
| --- | --- | --- | --- | --- |
| **Druh priestoru**  | **Rozmery** | **Výmera**  | **Predpis na žiaka** | **Kapacita** |
| Kmeňová učebňa ZŠ - 1 | 7,40 m x 6,00 m | 44,40 m² | 1,65 m² |  27 |
| Kmeňová učebňa ZŠ - 2 | 8,00 m x 6,00 m | 48,00 m² | 1,65 m² |  29 |
| Kmeňová učebňa ZŠ - 3 | 5,80 m x 6,00 m | 34,80 m² | 1,65 m² |  21 |
| Kmeňová učebňa ZŠ - 4 | 7,85 m x 6,00 m | 47,10 m² | 1,65 m² |  28 |
| Kmeňová učebňa ZŠ - 5 | 7,95 m x 6,00 m | 47,70 m2 | 1,65 m² |  29 |
| Kmeňová učebňa ZŠ - 6 | 7,20 m x 6,00 m | 43,20 m2 | 1,65 m² |  26 |
| Kmeňová učebňa ZŠ - 7 | 5,80 m x 6,00 m | 34,80 m² | 1,65 m2 |  21 |
| Kmeňová učebňa ZŠ - 8 | 6,90 m x 6,00 m | 41,40 m² | 1,65 m² |  25 |
| Kmeňová učebňa ZŠ - 9 | 6,25 m x 5,70 m | 35,63 m² | 1,65 m² |  21 |
| Školská dielňa  | 5,77 m x 3,77 m | 21,75 m² | 4 m² |  5 |
| Počítačová učebňa | 7,60 m x 5,70 m | 43,32 m2 | 2 m2 |  21 |
| Cvičná kuchyňa | 5,00 m x 3,25 m | 16,25 m2 | 4 m² |  4 |
| Školská knižnica | 5,08 m x 3,42 m | 17,37 m2 | 2 m2 |  9 |
| Šatňa na prezutie topánok | 5,69 m x 4,00 m | 22,76 m² | - | - |
| Chodba, využívaná na prestávky pre ISCED 1 | 33,22 m x 3,24 m | 107,63 m² | 4 m² |  27 |
| Chodba, využívaná na prestávky pre ISCED 2 | 27,12 m x 3,24 m |  87,87 m² | 4 m2 |  22 |
| Jedáleň |  8,20 m x 5,70 m | 46,74 m² | 1,4 m² |  33 |
| Školský klub detí - Kmeňová učebňa 1 |  7,40 m x 6,00 m |  44,40 m² | 2 m² |  22 |
| Školský klub detí – Kmeňová učebňa 2 |  8,00 m x 6,00 m |  48,00 m² | 2 m² |  24 |

Do telocvične sa vchádza z hlavnej vstupnej chodby spojovacou chodbou.

|  |  |  |  |  |
| --- | --- | --- | --- | --- |
| **Druh priestoru**  | **Rozmery** | **Výmera**  | **Predpis na žiaka** | **Kapacita** |
| Telocvičňa | 30,00 m x 20,5 m | 615,00 m2 | 4 m2 |  153 |
| Šatne pre chlapcov a dievčatá /2/ | 3,90 m x 2,80 m |  10,92 m2 | 0,5 m2 |  21 |
| Umyvárne a sprchy pre clapcov a dievčatá /2/ | 3,50 m x 2,80 m |  9,80 m2 | 1 ružica pre 8 žiakov |  32 |
|  |  |  | 1 umývadlo pre 10 žiakov |  40 |
| Multifunkčné ihrisko | 40,00 m x 20,00 m | 800,00 m2 | - | - |

Učebne sú vybavené vhodným školským nábytkom podľa veku a výšky žiakov v zmysle Prílohy k vyhláške č.527/2007 Z.z..

|  |  |  |
| --- | --- | --- |
| **Ročník** | **Výška sedadla stoličky** | **Výška dosky stola** |
| l.- 2. ročník  | 300mm – 340mm | 520mm |
| 2.-3. ročník  | 340mm - 380mm | 520mm -580mm |
| 3.-4. ročník  | 380mm - 420mm | 580mm - 640mm |
| 5.-6. ročník  | 420mm | 640mm - 700mm |
| 7.-8. ročník | 420mm - 460mm | 700mm - 760mm |
| 9. ročník  | 460mm | 760mm |

1. **Organizácia prevádzky školy :**

Realizuje sa v súlade s Vyhláškou MŠ SR č. 320/2008 Z.z. z 23. júla 2008 o základnej škole.

*4.1 Organizácia režimu dňa žiakov*

Žiaci prichádzajú do školy do 7.45 hod. Zhromažďujú sa na školskom dvore, vchádzajú do budovy pod dozorom upratovačky a dozor konajúcich učiteľov. V prípade zlého počasia (dážď, silné sneženie, studený vietor) žiaci sa zdržiavajú v podlaží školy. Od 7,30 hod. dozor konajú dvaja učitelia, jeden v podlaží a druhý na chodbe, podľa harmonogramu dozoru pre jednotlivé dni v týždni. Žiaci sa prezúvajú v šatni, ktorá sa nachádza na podlaží. Prezuvky si žiaci odkladajú do skriniek na topánky. V školskej budove nosia papuče s bielou podrážkou. O 7,45 hod. po zazvonení dozor konajúci učitelia púšťajú žiakov do tried. Žiaci si odkladajú vrchný odev v skriniach s vešiakmi.

Vyučovanie sa začína o 8.00 hod., vyučovacie hodiny sú 45 minútové, medzi ktorými sú 10 minútové prestávky. Okrem druhej, ktorá trvá 20 minút. Cez prestávky dozor konajú dvaja učitelia: jeden na I. podlaží a druhý na II. podlaží. Počas dozoru sa dozor konajúce osoby neustále pohybujú v celom určenom priestore a kontrolujú aj miestnosti WC. Dozor konajúci učitelia sú zodpovední, aby v areáli školy, v šatni, na chodbách, v triedach, v sociálnych miestnostiach sa čo najviac udržala disciplína, čistota a poriadok.

Cez prestávky sa otvárajú okná. Miestnosti sa vyvetrajú. Deti a žiaci sa zdržiavajú v triedach a na chodbách, cez 20 minútovú prestávku pri priaznivom počasí na školskom dvore s cieľom zvýšenia fyziologických funkcií organizmu.

Žiaci sa z kmeňových tried do špeciálnych učební presúvajú a vstupujú po zazvonení v prítomnosti vyučujúceho. V učebniach sa riadia samostatným vnútorným poriadkom.

Predpoludňajšie vyučovanie sa skončí o 13.30 hod. Žiaci, ktorí majú poobedňajšie vyučovanie, krúžkovú činnosť alebo navštevujú školský klub detí, nemôžu opustiť budovu školy (v prípade pekného počasia školský dvor) ani cez obedňajšiu prestávku. Poobedňajšie hodiny sa začínajú o 14.00 hod. a skončia najneskoršie o 14,45 hod. Činnosť krúžkov začína najskôr po obedňajšej prestávke žiakov. Presný rozvrh a možnosť výberu krúžkovej činnosti je prílohou plánu práce školy pre príslušný školský rok. Činnosti končia najneskôr o 16.00 hod.

**Časový rozpis vyučovacích hodín a prestávok:**

Vstup žiakov do budovy školy: 07:45

1. hod. 08:00 - 08:45

2. hod. 08:55 - 09:40

3. hod. 10:00 - 10:45

4. hod. 10: 55 - 11:40

5. hod. 11:50 - 12:35

6. hod. 12:45 - 13:30

7. hod. 14:00 – 14:45

Pohybovým aktivitám sa žiaci venujú počas dvoch až troch hodín telesnej výchovy v týždni v telocvični, v priaznivom počasí na viacúčelovom školskom ihrisku. Žiaci sa pred telocvičné priestory z kmeňových tried presúvajú a vstupujú po zazvonení v prítomnosti vyučujúceho. Na hodinu TEV sa prezliekajú do cvičebných úborov v šatniach oddelených pre chlapcov a dievčatá. Hodiny sú zamerané na plnenie predpísaných učebných osnov pre jednotlivé vekové skupiny žiakov s prihliadnutím na ich fyzické a psychické schopnosti a priestorové a materiálne vybavenie. Počas hodín sa riadia vnútorným poriadkom telocvične. Po skončení hodiny TEV učiteľ skontroluje poriadok v šatni.

Vyučovací proces sa riadi schváleným rozvrhom hodín, ktorý zohľadňuje základné psychohygienické zásady, dodržiavané sú predpisové počty vyučovacích hodín počas dňa aj týždňa a sú rozvrhnuté tak, aby boli v súlade s fyziologickou krivkou výkonnosti detí. Triedni učitelia koordinujú zadávanie domácich úloh tak, aby nedochádzalo k preťažovaniu žiakov.

Vyučujúci pri prejavoch počiatočného štádia únavy žiakov zaraďujú do vyučovacieho procesu telovýchovné a relaxačné chvíľky. Počas prestávok, podľa potreby aj cez vyučovaciu hodinu, zabezpečujú vetraním intenzívnu výmenu vzduchu v triede.

 Triedni učitelia určujú pracovné miesta žiakov v triede tak, aby vyhovovali žiakom ľavorukým, žiakom so zrakovým, sluchovým alebo telesným postihom. Zabezpečujú, aby výška školského stola a lavice bola primeraná telesnej výške žiaka podľa stanovených normatívov.

**Režim dňa v ŠKD :**

od 11:40 do 12:35 - príchod detí do ŠKD, kontrola dochádzky, odpočinková činnosť

od 12:35 do 13:05 - obed podľa rozpisu jednotlivých oddelení,

od 13:05 do 13:30 - oddychovo- rekreačná činnosť, hry v jednotlivých oddeleniach, hry na

 školskom dvore

od 13:30 do 13:40 – prestávka- olovrant

od 13:40 do 14:40 – vzdelávacia oblasť výchovy- príprava na vyučovanie

od 14:40 do 14:45 - prestávka

od 14:45 do 15:45 – tematická oblasť výchovy

od 15:45 do 16:00 - spoločenské hry, kreslenie, individuálne hry, pobyt na školskom dvore

V septembri 2013 sme zaviedli *program Napsugár.* Pre žiakov 1.ročníka v rámci programu zabezpečíme učenie sa, prípravu na nasledujúci deň v škole. Vychovávateľka 1. a 2. ročníka zoberie detí na obed, potom nasledujú pohybové aktivity na školskom dvore, v prípade nepriaznivého počasia v telocvični, potom oddych-relax v triede, keď učiteľka číta žiakom rozprávku. V popoludňajších hodinách bude prebiehať písanie domácej úlohy, učenie sa hravou formou, doučovanie /korepetícia/ slaboprospievajúcich žiakov a žiakov zo sociálne znevýhodneného prostredia, práca s nadanými žiakmi. Každý žiak v rámci tohto programu sa naučil čítať, písať a počítať. Žiaci sa naučia aj navzájom pomáhať. Program Napsugár sme zaviedli v septembri 2014 podobným spôsobom aj v druhej triede.

*4.2*  *Režim stravovania*

V budove nie je v prevádzke bufet ani automaty. Základná škola je zapojená do Európskeho programu na podporu spotreby ovocia a zeleniny a výrobkov pre žiakov „Školské ovocie“. V rámci pitného režimu má každý žiak vlastný pohár a môže sa napiť z vodovodu. Žiaci môžu do školy donášať a konzumovať nesladené alebo mierne sladené nealkoholické nápoje neobsahujúce kofeín a chinín. Na potrebu piť žiakov upozorňuje vyučujúci, dozor konajúci a triedny učiteľ.

Žiaci ISCED 1 obedujú od 12.35 do 13.05 hod. Žiaci ISCED 2 obedujú od 13.30 do 14.00 hod. Žiaci stravujúci sa v školskej jedálni po umytí rúk vchádzajú do jedálne a v prítomnosti pedagogického dozoru konzumujú pripravené jedlo. Počas obedňajšej prestávky vykonávajú dozor dvaja učitelia: jeden učiteľ sa v jedálni stará o disciplínu, o kultúrne stravovanie žiakov, druhý učiteľ vykonáva dozor v podlaží nad žiakmi, ktorí sa už naobedovali. Môže ich pustiť na školský dvor, v tom prípade vykonáva dozor nad nimi aj na školskom dvore. Po konzumácii jedla žiaci odchádzajú domov, pokračujú vo vyučovaní alebo v organizovanej záujmovej činnosti.

Pracovníci školskej jedálne pri výrobe a výdaji jedla postupujú podľa samostatného prevádzkového poriadku schváleného RÚVZ v Nitre. Podávaná strava je zdravotne neškodná a výživovo hodnotná.

*4.3*  *Protiepidemické opatrenia*

Pri predchádzaní šírenia ochorení sú žiaci povinní dodržiavať hygienické zásady, používať vlastné hygienické potreby (hygienické vrecúška). Vetranie priestorov učební je prirodzené, zabezpečujú ho pred vyučovaním upratovačky, počas každej prestávky, podľa potreby aj cez vyučovaciu hodinu a intenzívne počas veľkých prestávok vyučujúci a dozor.

V prípade podozrenia na akútne ochorenie žiaka počas vyučovania je povinnosťou vyučujúceho oznámiť túto skutočnosť triednemu učiteľovi a ten bezodkladne telefonicky informuje zákonného zástupcu žiaka a zabezpečí bezpečným spôsobom odsun žiaka k príslušnému ošetrujúcemu lekárovi alebo do domácej starostlivosti. Každý žiak má v žiackej knižke uvedené kontakty na rodičov, ktoré sú aj v informačnom systéme školy v riaditeľni.

Pri vážnom podozrení ohrozenia zdravia dieťaťa voláme rýchlu záchrannú službu na tel. 155, 112.

*4.3.1 Preventívne opatrenia na zamedzenie vzniku a šírenia prenosných ochorení* (chrípka, chrípke podobné nákazy dýchacích ciest, bakteriálne nákazy horných a dolných dýchacích ciest, črevné nákazy, parazitárne nákazy –zavšivenie a svrab)

Rodičia sú triednym učiteľom upozornení, že do škôl majú posielať len žiakov, ktorí neprejavujú príznaky prenosného ochorenia.

V rámci prevencie sa pravidelne vetrajú miestnosti, upratujú a čistia chodby, šatne, triedy a miestnosti pre osobnú hygienu, vykonáva sa dezinfekcia umývadiel a WC, kľučiek dverí, v prípade zvýšeného výskytu sa dezinfekcia vykonáva častejšie. V rámci triednických hodín a TEV sa žiaci učia ako posilňovať celkovú odolnosť.

V spolupráci so zákonnými zástupcami žiakov zabezpečíme, aby každý žiak mal v škole hygienický balíček s vlastným mydlom, uterákom a vreckovkami, prípadne si triedy zabezpečia hygienický dávkovač mydla. Uteráky majú zavesené v blízkosti umývadla, ktoré si berú domov oprať 1-krát do týždňa, respektíve podľa potreby aj častejšie. Na viditeľnom mieste sú umiestnené jednorazové hygienické vreckovky.

Najmenej 2-krát denne zabezpečíme umývanie podláh chodieb školy po začiatku a skončení vyučovania a raz do týždňa s použitím dezinfekčných prostriedkov.

*4.3.2 Opatrenia v prípade pedikulózy*

Pedikulóza sa vyskytuje u všetkých vekových skupín, najmä u detí. Pôvodcom pedikulózy je voš detská, ktorá parazituje iba na človeku. Šíri sa hlavne pri priamom styku, ale aj prostredníctvom predmetov (hrebeň, kefa, čiapka, šál, osobná posteľná bielizeň). Na diagnostiku slúži dôkladná prehliadka vlasov, pri ktorej hľadáme hnidy a vši hlavne za ušami a v zátylku.

Zákonný zástupca dieťaťa, ktorý zistí zavšivavenie dieťaťa, žiaka, ohlási túto skutočnosť učiteľovi a riaditeľke základnej školy. V prípade výskytu parazitárnych ochorení (vši, svrab) v škole:

**Opatrenia :**

* Pri výskyte pedikulózy je nevyhnutné vykonať dezinfekciu naraz u všetkých členov kolektívu, vrátane zdravých detí a rovnako v rodine u všetkých členov domácnosti,
* doporučujeme použiť účinné insekticídne prípravky vo vhodných aplikačných formách (Diffusil H 92 M, Nitifon vlasová voda, Prasidose pena a šampón, Devos – vlasový gél, Jacutin gel, Nemoxan – kondicionér (používať podľa návodu),
* vyčesávanie hníd z vlasov po použití vhodných prípravkov (šampón, gél...) hustým hrebeňom a na oplachovanie pridať do vody ocot, ktorý pomôže hnidy uvoľniť,
* potrebné je vyhubiť vši (vlasy, kefy, hrebene...predmety ošetriť Biolitom P- 81 alebo nechať namočené 5- 10 minút vo vode s Orthosanom BF 45),
* v škole sa pokrývky hlavy umiestnia osobitne v skrinkách (šatniach), najlepšie v igelitových vreckách (zodpovední triedni učitelia a rodičia),
* pravidelné vykonávanie ranného filtra u všetkých detí v triede,
* nakazené deti izolovať od ostatných detí do príchodu zákonného zástupcu dieťaťa,
* dieťa je vylúčené z kolektívu po potvrdení pozitívneho nálezu lekárom až do ukončenia vhodnej a účinnej liečby,
* dieťa je možné opätovne prijať po preliečení a predložení písomného potvrdenia príslušného lekára o uzdravení dieťaťa.
* Hromadný výskyt hlási riaditeľka školy naodbor epidemiológie RÚVZ. V Nitre na t. č. 037/65 604 11

*4.3.3 Preventívne opatrenia pre prípad pandémie chrípky*

V súvislosti s výskytom chrípky sú preventívne opatrenia veľmi dôležité. Z hľadiska získania chrípkovej infekcie totiž patria deti školského veku medzi rizikové skupiny populácie. V epidémiách býva najvyššia chorobnosť u detí do 15 rokov.

**Predchádzanie :**

* Posilňovanie imunitného systému:športovanie, dostatok spánku a oddychu – správny vyvážený denný režim, správne stravovacie návyky a zloženie stravy bohatej na vitamíny a vlákniny, dostatok tekutín,
* znižovanie rizika nákazy :pravidelné a dôkladné umývanie rúk, nepiť zo spoločného pohára, udržiavať odstup od nachladnutého človeka, pri prechladnutí si nechytať oči a nos – väčšie riziko prenosu choroboplodných zárodkov cez sliznice, nezdržovať sa v preplnených a nevetraných miestnostiach (vetrať), neorganizovanie hromadných podujatí (karneval, mikulášsky večierok, deň otvorených dverí a iné).

**Liečba chrípky a správanie sa v čase ochorenia :**

* Každé infekčné ochorenie si vyžaduje izoláciu chorého človeka od zdravých, preto treba počas choroby zostať doma a riadiť sa pokynmi ošetrujúceho lekára,
* Ak počet neprítomných žiakov z dôvodu chrípkového ochorenia prekročí 15% z celkového počtu žiakov školy prijme riaditeľ školy opatrenia:
* vo vlastnej kompetencii môže nariadiť riaditeľské voľno
* a po konzultácii s príslušným RÚVZ môže skrátiť vyučovaciu hodinu
* zdrží sa organizovania školských výletov, exkurzií, plaveckých výcvikov a ostatných školských podujatí
* zvýšený výskyt vyššia ako 30 % chorobnosti (3 po sebe nasledujúcich dňoch) hlási riaditeľka naodbor epidemiológie RÚVZ v Nitre na t. č. 037/65 604 11, kde sa dohodne o ďalšom postupe ohľadom prevádzky základnej školy. Písomné rozhodnutie o tom musí prevziať riaditeľ školy osobne na RÚVZ v Nitre.
	1. *Zabezpečenie dostatočného množstva pitnej vody*

ZŠ je zásobovaná pitnou vodou z obecného vodovodu. Žiaci majú prístup k pitnej vode počas celého dňa. V každej učebni je najmenej jeden výtok pitnej vody, ktorý spĺňa požiadavku 25 l/ deň/žiak.

Teplá voda je zabezpečená len v zborovni, v kancelárii riaditeľky, v cvičnej kuchyni, v sprchách a umyvárňach pri telocvični a v školskej jedálni.

Odpadová voda steká do verejnej kanalizácie. Zodpovedá: Západoslovenská vodárenská spoločnosť, a.s. Nitra, odštepný závod Galanta, P. Pázmanya 4, 927 00 Šaľa.

*4.5 Zabezpečenie čistoty a údržby jednotlivých priestorov školy*

Zabezpečovanie čistoty a údržby jednotlivých priestorov školy je v náplni práce upratovačiek a školníčky. Školu otvára a zatvára školník, ktorý zodpovedá za bezpečné uzatvorenie budovy a areálu po skončení prevádzky.

Upratovačky zabezpečujú :

* dvakrát denne umytie podláh chodieb a schodíšť so zábradlím po skončení vyučovania,
* denne po odchode žiakov umytie podláh všetkých učební, šatní, umývadiel, ich keramických alebo olejových náterov, podláh a obkladov WC mís, pisoárov, rukovätí, okenných parapetných dosiek,
* denne vlhkou handrou utieranie školského nábytku, parapetných okenných dosiek vo všetkých učebniach a vysávanie kobercov v administratívnych miestnostiach a ŠKD,
* denne, ráno pred vyučovaním poumývanie podlahy telocvične,
* mesačne tepovanie kobercov,
* polročne ošetrovanie a leštenie nábytku, umývanie okien, radiátorov a čistenie žalúzií.
* všetky podlahy, schodištia, zábradlia, kľučky na dverách sa umývajú denne roztokom čistiaceho saponátu Savo s následným opláchnutím,
* podlahy a obklady WC, misy, pisoáre, umývadlá, rukoväte sťahovacích retiazok sa dezinfikujú pôsobením Savo s následným opláchnutím,
* ostatné keramické obklady, olejové nátery a nábytok sa raz za 14 dní dezinfikujú umývaním roztokom Savo s následným opláchnutím,
* koberce sa mesačne vyklepávajú cez handru namočenú v 2% dezinfekčnom roztoku Ortosanu,
* Na upratovanie zariadení osobnej hygieny je vyčlenená osobitná súprava pracovného náradia (upratovací vozík, vedrá, handry, kefy, špongie), ktoré sa denne umývajú roztokom Savo,
* mimoriadne alebo náhle znečistenia priestorov školy sa odstraňujú ihneď školníkom, ktorý je prítomný v škole počas vyučovania,
* všetky vzniknuté drobné poruchy na školskej budove a jej zariadení (dvere, okná, vývody a odpady vody, sociálne zariadenia, školský nábytok a pod. odstraňuje školník, rozsiahlejšie opravy sa zabezpečujú prostredníctvom špecializovaných firiem.

*4.5.1 Vykurovanie*

Zdrojom tepla je vlastná plynová kotolňa. V učebniach máme 22 C, v telocvični máme 15 – 16 C, v šatniach pri telocvični máme 20-21 C, na chodbách a záchodoch máme 17 - 19 C. Keby teplota vzduchu v učebniach v troch po sebe nasledujúcich dňoch klesla pod 18 C, alebo v jednom dni pod 16 C, škola by neprevádzkovala. Kontrolu teplôt teplomermi vykonávajú denne pred vyučovaním školník – kurič a upratovačka.

*4.5.2 Výmena vzduchu*

V učebniciach vetráme pravidelne. Na záchodoch, v sprchách a šatni pre obuv máme počas celého roka obklopené okno.

*4.6 Starostlivosť o vonkajšie priestory*

V zimnom období školníčka a upratovačka odstraňujú z chodníkov sneh, posýpajú ich soľou proti pošmyknutiu, v ostatnom období sa chodníky zametajú a v suchom a horúcom počasí podľa potreby kropia vodou. Vypomáhajú im žiaci počas hodín technickej výchovy, ako aj verejno-prospešní pracovníci obce v prípade potreby. Kosenie trávy v areáli školy vykonávajú zamestnanci obce podľa potreby väčšinou raz za tri týždne, príp. podľa potreby.

Stav vonkajšieho viacúčelového športového ihriska a bránky kontroluje pred sezónou a potom mesačne školník.

Odpad sa separuje od septembra 2017 na chodbách školy. Triedime papier a použité plasty. Žiaci odpad triedia pod dohľadom pedagógov a triednych učiteľov. Vytriedený odpad skončí: papier v kartónových krabiciach a plast v plastových vreciach. Počas školského roka v škole 1-2-krát prebieha zber papiera. Papier odovzdáme do zberných surovín. Tuhý komunálny odpad sa zhromažďuje v uzatvárateľných veľkoobjemných kontajneroch na vyhradenom mieste v areáli školy. Odvoz zabezpečujú KOMPLEX – odpadová spoločnosť s.r.o. Pusté Sady 131, 925 54 Pusté Sady.

Vyprázdňovanie odpadových nádob z tried a chodieb školy sa vykonáva denne. Odpadové nádoby sú denne čistené a dezinfikované.. Neďaleko od areálu školy sú umiestnené aj zberné kontajnery na sklo a železo, ich odvoz a tiež odvoz plastov zabezpečuje obec. Škola je pripojená na obecnú kanalizáciu, kde sa likviduje tekutý odpad.

Mimoriadnu pozornosť venujeme osvetovej činnosti na hodinách prírodovedných predmetov, v rámci triednických hodín v súlade so školským vzdelávacím programom a plánom environmentálnej výchovy.

1. **Povinnosti zamestnancov**

Všetci zamestnanci sa riadia Pracovným poriadkom a Organizačným poriadkom ZŠ. Zamestnanci vedú svoju evidenciu pracovného času podľa § 99 Zákonníka práce. Opustenie pracoviska je možné len s podpísanou priepustkou.

Pedagogickí zamestnanci vedú žiakov k uvedomelému dodržiavaniu hygienických zásad a zásad bezpečnosti práce vo vyučovacom procese, v mimoškolskej činnosti počas exkurzií, výletov, v škole v prírode, na plaveckom a lyžiarskom výcviku.

Pracovný čas učiteľov : 7,45 – 14,00 hod.

Dozor sa začína o 7.30 hod. a končí o 15.00 hod. po odchode školského autobusu. Pedagogickí pracovníci počas celého pobytu žiakov v škole zabezpečujú nad nimi pedagogický dozor podľa osobitného harmonogramu na jednotlivé dni v týždni od príchodu žiakov do školy až po ich odchod. Žiakov posadia na školský autobus dozor konajúci učitelia.

*V prípade školského úrazu* okamžite poskytne žiakovi prvú pomoc, pričom najbližšieho kolegu resp. vedenie školy požiada o zabezpečenie pedagogického dozoru pri ostatných žiakoch. V prípade potreby zavolá telefonicky rýchlu zdravotnícku pomoc alebo o to požiada vedenie školy. Súčasne telefonicky informuje rodičov o úraze. Ak nepotrebuje dieťa okamžitú lekársku pomoc, požiada rodičov, aby odprevádzali svoje dieťa na ošetrenie. Ak nezastihne rodičov, musí ísť so žiakom na ošetrenie sám a zároveň sa postará o odprevádzaní dieťaťa po ošetrení domov. Predtým požiada vedenie školy o svoje zastupovanie na ďalšej pedagogickej činnosti. Ak žiak zostane v opatere zdravotníckeho zariadenia, informuje rodičov o mieste pobytu žiaka. V prípade, že žiak vymešká z dôvodu úrazu v škole viac ako 3 dni zabezpečí spísanie záznamu o registrovanom školskom úraze. (Metodické usmernenie MŠ SR č. 24/2006-

Prevencia a riešenie šikanovania na škole vychádza z metodického usmernenia č.7/2006-R z 28.marca 2006 a z listu Martiny Lubyovej, ministerky školstva, vedy, výskumu a športu SR z 18.januára 2018.

Pedagogickí a nepedagogickí zamestnanci sú povinní nahlásiť spozorované šikanovanie vedeniu školy. Učiteľ alebo vychovávateľ, ktorému bude známy prípad šikanovania a neprijme v tomto smere žiadne opatrenie, sa vystavuje riziku trestného postihu. Takýmto konaním môže pedagogický zamestnanec napĺňať i skutkovú podstatu trestného činu neprekazenia trestného činu alebo neoznámenia trestného činu. Keď sa zistí podozrenie zo šikanovania alebo spáchania trestného činu, riaditeľka školy je povinná to nahlásiť na príslušnom oddelení Policajného zboru SR, na Úrade práce, sociálnych vecí a rodiny – na Oddelení sociálnoprávnej ochrany detí a sociálnej kurately a lekárovi – pediatrovi.

1. **Pokyny pre návštevníkov**

Návštevníci a rodičia žiakov vybavujú administratívne a hospodársko – technické záležitosti denne od 7.30 hod. do 8.00 hod. Školníčka o 8:00 hod. zamkne vchodové dvere do školy. Po tejto dobe do 12, 30 hod. je vstup návštevníkov menej vítaný. Návštevníci vstup do budovy školy oznámia zvonením pri čelnom a zadnom vchode. Školu im otvárajú poverení zamestnanci, pričom oznámia účel návštevy v riaditeľni a zapíšu do knihy návštev. Styk rodiča s dieťaťom počas vyučovania v naliehavých prípadoch zabezpečí triedny učiteľ alebo vyučujúci.

Školníčka alebo upratovačka zamkne cez veľkú prestávku od 9:40- do 10:00 hod. obidve uličné dvere a pomáha dozor konajúcim učiteľom pri dozore na školskom dvore. Vchodové dvere do školy sa odomykajú od 12:35 do 13:00 a od 13:30 do 14:00. O 14:45 hod. pred odchodom školského autobusu sa dvere odomykajú a zostanú odomknuté.

**Náhradné kľúče od dvoch vchodových dverí do školy a vchodových dverí do telocvične sú umiestnené na dverách v skrinkách na uchovanie kľúče v prípade otvorenia dverí v núdzi.**

Informácie o prospechu a správaní žiakov dávajú rodičom triedni učitelia a vyučujúci na triednych aktívoch, alebo po dohode pri osobnej návšteve rodiča v škole v mimovyučovacom čase.

V škole a jeho areáli je v zmysle zákona č. 377/2004 Z.z. zakázané fajčenie, konzumácia alkoholických nápojov a používanie iných omamných látok.

1. **Plán opatrení pre prípad mimoriadnej udalosti**

V prípade mimoriadnych situácií žiaci opustia budovu pod vedením vyučujúceho, dozor konajúceho, resp. triedneho učiteľa, a to triedy 1.,2.,3.,4. a slov. 1-4. cez hlavný vchod. Žiaci 5.,6.,7.,8.,9. cez zadné vchodové dvere s východom na dvor. Učiteľ si má zobrať so sebou triednu dokumentáciu. V prípade, keď sa deti nachádzajú v telocvični, opustia budovu cez dvere, ktoré sa otvárajú na dvor.

Po vyhlásení požiarneho poplachu všetci zamestnanci, žiaci a návštevníci organizovane opúšťajú priestory školy podľa požiarneho evakuačného plánu školy, dostupnom na každej chodbe. Rešpektujú pritom pokyny riadiaceho evakuáciu a pokyny požiarnych hliadok. Zamestnanci školy v prípade potreby pomáhajú pri hasení požiaru, evakuácii osôb, materiálu v postupnosti: horľavé látky, dokumentácia školy, kancelárska technika, osobné veci zamestnancov, žiakov. Po príchode jednotky Hasičského záchranného zboru plnia úlohy podľa pokynov veliteľa zásahu, ktorým sa musia všetci evakuovaní podriadiť.

V prípade oznámenia o uložení výbušného systému v škole zabezpečí riaditeľ evakuáciu osôb a materiálu z budovy školy. Oboznámi s oznamom príslušný policajný zbor.

Pri vzniku ostatných mimoriadnych udalostí, kedy by mohlo dôjsť vplyvom biologických, chemických, fyzikálnych faktorov k nepredvídateľnému a nekontrolovateľnému ohrozeniu zdravia žiakov a zamestnancov školy ihneď vyhlási mimoriadnu udalosť a bezodkladne informuje žiakov a zamestnancov o prostriedkoch a spôsobe ochrany pred možnými negatívnymi vplyvmi na zdravie osôb podľa charakteru mimoriadnej udalosti.

1. **Telefónne čísla tiesňových volaní a zoznam najdôležitejších inštitúcií :**

Hasičský záchranný zbor : **112**,**150**

Zdravotná záchranná služba : **112,** **155**

Okresné riaditeľstvo Policajného zboru : **158, 112**

Pohotovostná služba - elektrárne : **0850/111 555**

Pohotovostná služba – plynárne : **0850/111 727**

RÚVZ v Nitre, odd. hygieny detí a mládeže: **037/ 65 604 35**

Prevádzkový poriadok vypracovala :

riaditeľka školy, dňa

Prevádzkovateľ :

 Zriaďovateľ :

|  |  |  |  |  |
| --- | --- | --- | --- | --- |
| **Oblasť použitia** | **Dezinfekčný prípravok** | **Frekvencia** | **Koncentrácia****roztoku** | **Doba expozície** **Spôsob aplikácie Predmet -**  |
| podlahykľučky dverí | Chloramín TDusept**Savo Prim****Savo bez chlóru****Savo Original****Domestos**ChloramínT Fermacidal 36Incidin extraDesam GKSuprachlorIncidur/Incidur SPIncidur sprayIncidin extraForte | umývanie dezinf. roztokom **denne****dezinfekcia****denne****dezinfekcia****denne****denne**kľučky nechať zaschnúť | 2 %1 %**20 %****neriedený****1,25%****neriedený****11,11%****3,6%**2 %0,5 - 1,5 %2 %Priame použ.0,5 - 1%0,5 %2 %1 %2,5 % | 30 min.30 min.**30 min. a opláchnuť****60 min. a opláchnuť****15 min. a opláchnuť****30 min. a opláchnuť****60 min. a neoplachovať**umyť a nechať zaschnúť1 hod.30 min.15 min. a nechať zaschnúťnastriekať, nechať zaschnúť1 - 4 hod.30 – 60 min.1 hod.1 hod.2 hod. |
| keramické obkladyolejové nátery | ChloramínTDusept**Savo Prim****Savo bez chlóru****Savo Original**ChloramínT Fermacidal 36Incidin extraDesam GKSuprachlorIncidur/Incidur SPIncidur sprayIncidin extraFortenHygem | Umývanie dezinf. roztokom **denne****dezinfekcia****denne****dezinfekcia****denne** | 2 %1 %**20 %****neriedený****1,25%****neriedený****11,11%**1 %1 %2 %2 %0,5 - 1,5 %2 %priame použitie0,5 - 1%0,5 %2 % | 30 min.30 min.**30 min. a opláchnuť****60 min. a opláchnuť****15 min. a opláchnuť****30 min. a opláchnuť**30 min.umyť alebo nastriekaťumyť a nechať zaschnúť1 hod.30 min.15 min. a nechať zaschnúťnastriekať, nechať zaschnúť1 - 4 hod.30 – 60 min.1 hod.1 hod. |
| umývacie drezyumývadlávýlevkyWCvodovodné batériekoše na odpadky | **Savo Prim****Savo bez chlóru****Savo Original****Savo WC****Savo Razant**Fermacidal 36IcepurIncidin extraSuprachlorSuprachlor-TSekusept pulverIncidur/Incidur SPSomo WCBanox WCForten**Pulirapid****Domestos** | **denne****dezinfekcia****denne****dezinfekcia****denne****dene****silné: 500 ml****prevent: 200 ml**umývanie dezinfekčným roztokom **denne** | **20 %****neriedený****1,25%****neriedený****11,11%****neriedený****neriedený****neriedený**1 %1 %1 %0,5 – 1,5 %0,5 – 1,5 %2 %0,5 – 2 %priame použitiepriame použitie**neriedený****neriedený** | **30 min. a opláchnuť****60 min. a opláchnuť****15 min. a opláchnuť****30 min. a opláchnuť****30 min. a opláchnuť****30 min. a prepláchnuť****30 min. a prepláchnuť**umyť alebo nastriekaťumyť alebo opláchnuťumyť a nechať zaschnúť30 min.30 min.15 min. a opláchnuť vodou4 hod. – 15 min.pôsobiť 30 min. a opláchnuťpôsobiť 30 min. a opláchnuťnechať zaschnúť30 min.**30 min. a opláchnuť****30 min. a opláchnuť** |
| rohože plastové | IcepurChloramín TSavo proti plesniFermacidal 36Incidur/Incidur SP | mechanicky očistiť, dezinfikovať | 1 %2 %priame použitie1 %0,5 - 2 %5 %2,5 % | umyť alebo nastriekať, zaschnúťumyťumyť alebo nastriekať15 min. – 4 hod.ponoriť do roztoku, nechať vysušiť |
| ruky | Fermacidal 36Manisoft –dezinf. obrúskySkinman softSpitadermSkinman scrubSilonda/ S. lipidFrago D | **denne** | 1 %tekuté mydloalkoholalkoholtekuté mydloošetrujúci krémtekuté mydlo | na umyté, osušené nastriekať alebo opláchnuť roztokom a utrieťvyutierať ruky a odhodiťumyť 30 ml počas 30 svtierať 30 s do suchých rúkvtierať 30 s do suchých rúkvotrieť do pokožkyumyť, opláchnuť, osušiť |

|  |  |  |  |  |
| --- | --- | --- | --- | --- |
| **Predmet -** **Oblasť použitia** | **Dezinfekčný prípravok** | **Spôsob aplikácie** | **Koncentrácia****roztoku** | **Doba expozície** |
| nábytok kovový | Chloramín TDusept | umyť a dezinfikovať **raz za 14 dní** | 1 %1 % | umyť dezinfekčným roztokom |
| nábytok leštený | Ortosan BF 1Dusept | umyť a dezinfikovať **raz za 14 dní** | 2 %1 % | utrieť vlhkou handrou s dezinfekčným roztokom a vyleštiť |
| nábytok čalúnený | Chloramín TDusept | mechanicky povysávať denne  | 0,5 – 1%1 % | 30 min.30 min. mäkkou kefou naniesť dezinfekčný prípravok |
| koberce | OrtosanDusept | vysávať denne | 2 %2 % | vyklepať cez handru namočenú v dez. roztoku |
| pomôcky na hrubé upratovanie (kefy, handry, vedrá) | SavoFermacidal 36FortenHygem | **denne** | 5 %1 %0,5 %2 % | 30 min.umyť alebo nastriekať |